พาณิชย์ เตรียมเชิญผู้นำเข้าชั้นนำจากต่างประเทศ 20 ราย ร่วมเจรจากับผู้ส่งออกลำไยไทย
พาณิชย์ เตรียมเชิญผู้นำเข้าชั้นนำจากต่างประเทศ 20 ราย ร่วมเจรจากับผู้ส่งออกลำไยไทย เพื่อหาตลอดรองรับผลผลิตคาดการณ์จะมีคำสั่งซื้อไม่ต่ำกว่า 3 พันตัน

นางจันทิรา ยิมเรวัต วิวัฒน์รัตน์ อธิบดีกรมส่งเสริมการค้าระหว่างประเทศ กระทรวงพาณิชย์ เปิดเผยว่า  กรมส่งเสริมการค้าระหว่างประเทศได้เตรียมหาตลาดรองรับผลไม้ไทยที่จะทยายออกสู่งตลาด โดยเฉพาะลำใย เพื่อทดแทนตลาดอินโดนีเซียที่รัฐบาลอินโดนีเซียได้ออกกฎระเบียบห้ามนำเข้าลำไยในช่วงเดือนกรกฎาคม – สิงหาคม 2561 ซึ่งตรงกับช่วงที่ลำไยทางภาคเหนือของไทยออกสู่ตลาดมาก โดยได้ประมาณการผลผลิตลำไย 8 จังหวัดภาคเหนือปีนี้ จะมีปริมาณกว่า 650,000 ตัน ดังนั้น กรมส่งเสริมการค้าระหว่างประเทศ มีแผนที่จะเชิญผู้นำเข้า ผู้ซื้อจากต่างประเทศ จำนวน 18 - 20 ราย  จากตลาดศักยภาพใหม่ๆ ได้แก่ ประเทศอินเดีย มาเลเซีย  สิงคโปร์ และสหรัฐอาหรับเอมิเรตส์ มาเจรจากับผู้ผลิต ผู้ส่งออกสินค้าลำไยและผลิตภัณฑ์จากลำไยของไทย จำนวน 15 – 20 รายที่จังหวัดเชียงใหม่และจังหวัดลำพูน ทั้งนี้คาดว่าจะเกิดคำสั่งซื้อทันทีประมาณ 3,000  ตัน

อย่างไรก็ดี จะเป็นการเพิ่มช่องทางในการขยายตลาดส่งออกสินค้าลำไยและผลิตภัณฑ์จากลำไยให้กับผู้ประกอบการไทย ทั้งผู้ส่งออกรายใหญ่ วิสาหกิจขนาดกลางและขนาดย่อม(SMEs) และกลุ่มสหกรณ์การเกษตรที่มีศักยภาพสามารถทำตลาดส่งออกได้เพิ่มขึ้น และที่สำคัญจะช่วยผลไม้ภาคเหนือและผลิตภัณฑ์ลำไยเป็นที่รู้จักแพร่หลายในต่างประเทศมากขึ้น